ഒഴിയാതെ പെരുമഴ പാലക്കാട് ജില്ലയില് വെള്ളിയാഴ്ച വൈകിട്ട് തുടങ്ങിയ കനത്തമഴയ്ക്ക് ശമനമില്ല. മലയോരമേഖലയില് ജനങ്ങള് ഭീതിയിലാണ്. ശനിയാഴ്ച രാവിലെ 8.30 മുതല് ഞായറാഴ്ച രാവിലെ 8.30വരെ ജില്ലയില് ശരാശരി 75.89 മില്ലീമീറ്റര് മഴ ലഭിച്ചു. ഞായര് രാവിലെ മഴ മാറിനിന്നെങ്കിലും പകല് ഒന്നോടെ പാലക്കാട് നഗരം, മലമ്ബുഴ, നെല്ലിയാമ്ബതി, ചിറ്റൂര്, വടക്കഞ്ചേരി മേഖലകളില് ഇടിയോടുകൂടി ശക്തമായ മഴ പെയ്തു. നഗരത്തില് റോബിന്സണ് റോഡ്, റെയില്വേ സ്റ്റേഷന് പരിസരം എന്നിവിടങ്ങളില് വെള്ളക്കെട്ടുണ്ടായി. ജില്ലയിലെ താഴ്ന്ന പ്രദേശങ്ങളിലെ വീടുകള് വെള്ളപ്പൊക്ക ഭീതിയിലാണ്. മഴയ്ക്കൊപ്പമെത്തിയ കാറ്റും ചിലയിടങ്ങളില് നാശം വിതച്ചു. മരംവീണ് വൈദ്യുതത്തൂണ് തകര്ന്ന് പലയിടത്തും വൈദ്യുതി തടസ്സപ്പെട്ടു. പാലക്കാടും ചിറ്റൂരും നിലംപതി പാലങ്ങള് വെള്ളത്തിനടിയിലായി. അട്ടപ്പാടിയില് ശനിയാഴ്ച രാത്രി തുടങ്ങിയ മഴ ഞായറാഴ്ച രാവിലെയും തുടര്ന്നു. രണ്ട് വീട് തകര്ന്നു. മലമ്ബുഴ, ശിരുവാണി, ചുള്ളിയാര്, പോത്തുണ്ടി, മംഗലം, കാഞ്ഞിരപ്പുഴ അണക്കെട്ടുകള് തുറന്നു. മലമ്ബുഴ ഡാമിലേക്കുള്ള നീരൊഴുക്ക് കൂടിയതിനാല് നാല് ഷട്ടറും 24 സെന്റീമീറ്റര് ഉയര്ത്തി. അകമലവാരത്ത് കനത്ത മഴയെത്തുടര്ന്ന് അണക്കെട്ടിലേക്കുള്ള പ്രധാന കൈവഴികളെല്ലാം നിറഞ്ഞു. വൃഷ്ടി പ്രദേശത്ത് മഴ തുടരുന്നതിനാല് വെള്ളമെത്തുന്ന സാഹചര്യം മുന്കൂട്ടി കണ്ടാണ് ഷട്ടര് കൂടുതല് ഉയര്ത്തിയത്. ഞായര് പകല് 10വരെയുള്ള 24 മണിക്കൂറില് മലമ്ബുഴയില് 123.7 മില്ലീമീറ്റര് മഴ കിട്ടി. ഷട്ടര് കൂടുതല് ഉയര്ത്തിയതോടെ മുക്കൈ നിലംപതി പാലം വെള്ളത്തിനടിയിലായി. ഈ പ്രദേശത്ത് പൊലീസ് നിരീക്ഷണം നടത്തുന്നുണ്ട്. അണക്കെട്ടുകള് തുറന്നത് ഭാരതപ്പുഴയില് നീരൊഴുക്ക് വര്ധിച്ചു. ഒറ്റപ്പാലം, പട്ടാമ്ബി, തൃത്താല അടക്കമുള്ള പ്രദേശങ്ങളില് ഇരുകരകളും മുട്ടിയാണ് വെള്ളം ഒഴുകുന്നത്. തടയണകള് നിറഞ്ഞതിനാല് തീരത്തോട് ചേര്ന്ന പ്രദേശങ്ങളിലെ കൃഷിയിടങ്ങളില് വെള്ളം കയറി. പറളിയില് ശനിയാഴ്ച രാത്രിയോടെ ഓടനൂര് പാലത്തില് വെള്ളം കയറിയിരുന്നു. ഞായറാഴ്ച രാത്രിയും പാലത്തിനുമുകളിലൂടെയുള്ള ഒഴുക്ക് കുറഞ്ഞിട്ടില്ല. പ്രദേശത്ത് മുന്കരുതലായി പൊലീസിനെ നിയോഗിച്ചു. ബുധന്, വ്യാഴം ദിവസങ്ങളിലും ജില്ലയില് കനത്തമഴയ്ക്ക് സാധ്യതയുണ്ടെന്ന് കാലാവസ്ഥാ വകുപ്പ് മുന്നറിയിപ്പ് നല്കി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് പൊന്നാനിയില് കടലില്നിന്ന് മൃതദേഹം കണ്ടെത്തി വള്ളം മറിഞ്ഞ് കാണാതായ ആളുടേതെന്ന് സംശയം